**Xoán Bautista Mariño Abuín**, nado en Dodro no ano 1968, é un profesor e político galego do BNG.

Traxectoria
-----------

Licenciado en Filoloxía Románica (subsección Filoloxía Francesa) pola Universidade de Santiago de Compostela, completou estudos na Universidade de Rennes 2. Como profesor do ensino secundario de francés desde o ano 1997 obtivo distintos destinos: Fuentesaúco (Zamora), Ribeira, Boiro, Vilagarcía de Arousa e Muxía. Desenvolveu traballo sindical na CIG-Ensino fundamentalmente na comarca da Barbanza e na actualidade traballada como docente de Francés de Secundaria no CPI Plurilingüe Eusebio Lorenzo Baleirón de Dodro, onde ten praza definitiva.

Presentación do Programa Coidados porta a porta en Dodro.
Na súa faceta política milita activamente no nacionalismo desde 1999 participando nas listas do BNG de Dodro. Foi concelleiro-voceiro do BNG en Rianxo no período 2003–2007 e formou parte da lista encabezada por Francisco Rodríguez ao Congreso dos Deputados no 2004 pola provincia da Coruña en representación da comarca do Barbanza. En 2019 encabezou a lista do BNG en Dodro e saíu elixido concelleiro, formando parte por primeira vez dun goberno tripartito neste municipio. Desde entón exerce como portavoz municipal e forma parte da Xunta de Goberno cunha tenencia de alcaldía e ostenta a responsabilidade da Concellaría de Servizos Sociais e Benestar, cargo sen dedicación remunerada.

Xoán Bautista Mariño no obradoiro de memoria organizado pola Concellaría de Servizos Sociais e Benestar.
Preestrea do documental *Reboiras: Acción e Corazón* en Dodro, en agosto de 2020.
Como concelleiro impulsou diversos cambios na política municipal, incrementando as prestacións á cidadanía no eido social, entre as que destaca o novo programa Dodro Escoita que atende a persoas maiores que viven soas.

Tamén, desde o goberno municipal, promoveu en 2020 a preestrea do documental *Reboiras: Acción e Corazón* e, nun salón de plenos con presenza da veciñanza e de destacados membros da UPG e do BNG, conseguiu que a estrada que atravesa a aldea de Imo leve o nome de Moncho Reboiras, recordando así o seu veciño asasinado en Ferrol pola policía franquista en 1975. Nas eleccións municipais de 2023 volveu ser o candidato do BNG.

Foi correspondente de *La Voz de Galicia* entre os anos 1992 e 1997 con novas e artigos xornalísticos sobre Dodro, así como o autor de fotos de Dodro do arquivo da Voz desa época. Colaborou con outras publicacións como *A Nosa Terra*, *EDUGA*,, *Galicia Viva* e *Terra e Tempo*.

É socio e colaborador da Asociación de Profesores de Francés de Galicia desde os seus inicios e fundador e integrante da Asociación Cultural Galicia Viva e coordinador da revista electrónica www.galiciaviva.org, tempo durante o cal colaborou estreitamente con outras intelectuais da comarca como Helena Villar Janeiro, Xesús Rábade Paredes, Avelino Abuín de Tembra, Manuel Dourado Deira e Raimundo García Domínguez, máis coñecido por Borobó.

Galería de imaxes
-----------------

* Pleno pacto goberno. Foto de Merce AresPleno pacto goberno. Foto de Merce Ares
* Proxección documental Reboiras: Acción e CorazónProxección documental Reboiras: Acción e Corazón
* Obradoiro de teatro organizado por Servizos SociaisObradoiro de teatro organizado por Servizos Sociais
* Entrega de premios da carreira pedestreEntrega de premios da carreira pedestre

Obras
-----

Autor dun artigo do libro *Os vellos camiños do Barbanza, percorrendo barbanza*.

Notas
-----

1. ↑  "Xoán Bautista Mariño Abuín". *www.terraetempo.gal*. Arquivado dende o orixinal o 31 de marzo de 2019. Consultado o 2019-07-25.
2. ↑  O BNG rianxeiro volve apostar por Xoán B. Mariño para encabeza-la lista
3. ↑  Canal Barbanza (2019-05-14). "14052019 05 BNG BRAÑAS DE LAIÑO DODRO". Consultado o 2019-05-23.
4. ↑  "Mariño destaca a aposta do BNG por mellorar os servizos sociais en Dodro". *www.elcorreogallego.es* (en castelán). Consultado o 2023-05-11.
5. ↑  [
6. ↑  Diario, Nós (2022-06-10). "A 'carretera de Imo', en Dodro, pasa a chamarse Moncho Reboiras". *Nós Diario*. Consultado o 2023-05-11.
7. ↑  A Nosa Terra (5 de setembro de 2008)
8. ↑  Unha aposta polo multilingüismo EDUGA
9. ↑  "O galego está nunha boa liña" La Voz de Galicia
10. ↑  "Revista Dixital en galego de pensamento nacionalista. Noticias, artigos, opinións e comentarios de diversos colaboradores de Terra e Tempo". *mail.terraetempo.gal*. Consultado o 2023-05-11.
11. ↑  Manuel Dourado Deira
12. ↑  Os vellos camiños do Barbanza, percorrendo barbanza, Coruña. 2011

Véxase tamén
------------

### Ligazóns externas

* "Galicia ten que ter máis peso no contexto do Estado español", entrevista. La Voz de Galicia *(en galego)*

|  |  |
| --- | --- |
| Control de autoridades | 
* Wd: Q65275657
* Dialnet: 2890622

 |